|  |
| --- |
|  |

|  |
| --- |
| **คำแถลง**  **นโยบายของนายกเทศมนตรี ตำบลทุ่งผึ้ง** |
| [พิมพ์ชื่อเรื่องรองเอกสาร] |
|  |
|  |
|  |
|  |
|  |
|  |

**คำแถลงนโยบาย**

**ของ**

**นายถวิล กุญชร**

**นายกเทศมนตรีตำบลทุ่งผึ้งแถลงต่อสภาเทศบาลตำบลทุ่งผึ้ง**

เรียน ประธานสภาเทศบาลตำบลทุ่งผึ้งและสมาชิกสภาเทศบาลตำบลทุ่งผึ้งทุกท่าน

ตามที่ได้มีการเลือกตั้งนายกเทศมนตรีตำบลทุ่งผึ้ง เมื่อวันที่ 28 มีนาคม พ.ศ.2564 และคณะกรรมการการเลือกตั้ง ได้ประกาศผลการเลือกตั้งนายกเทศมนตรีตำบลทุ่งผึ้ง อำเภอแจ้ห่ม จังหวัดลำปาง ลงวันที่ 27 เมษายน พ.ศ.2564

มาตรา 48 ทศ วรรคหนึ่งและวรรคสอง แห่งพระราชบัญญัติเทศบาล พ.ศ.2496 และแก้ไขเพิ่มเติมถึง (ฉบับที่ 14) พ.ศ.2562 บัญญัติว่า

ก่อนนายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาลโดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้ง

การประชุมเพื่อแถลงนโยบายของนายกเทศมนตรีให้กระทำโดยเปิดเผย โดยนายกเทศมนตรีต้องจัดทำนโยบายเป็นลายลักษณ์อักษรแจกให้สมาชิกสภาเทศบาลทุกคนที่มาประชุมด้วย

การบริหารงานเทศบาลตำบลทุ่งผึ้ง ซึ่งกระผม นายถวิล กุญชร ดำรงตำแหน่งนายกเทศมนตรีตำบลทุ่งผึ้ง ช่วงระยะเวลา 4 ปี นับแต่วันที่ 28 มีนาคม พ.ศ.2564 เป็นต้นไป โดยในการเลือกตั้งนายกเทศมนตรีตำบลทุ่งผึ้งที่ผ่านมา กระผมได้รับความไว้วางใจจากพี่น้องประชาชนในเขตเทศบาลตำบลทุ่งผึ้งที่มีสิทธิเลือกตั้งให้มาทำหน้าที่บริหารงานของเทศบาล ทั้งนี้ ในการบริหารงานกระผมจะยึดหลักการ และจะทำตามนโยบายที่ได้ให้ไว้กับพี่น้องประชาชน “สานงานต่อ ก่องานเพิ่ม ริเริ่มงานใหม่ ร่วมคิด ร่วมทำ ร่วมพัฒนา” โดยจะยึดประชาชนในเขตเทศบาลตำบลทุ่งผึ้งเป็นศูนย์กลางของการพัฒนา จะเปิดโอกาสให้ทุกภาคส่วนมีส่วนร่วม เสนอแนะปัญหาตลอดจนวิธีการแก้ไขปัญหาผ่านช่องทางต่างๆ ตามที่มีกฎหมาย ระเบียบกำหนดไว้และผ่านช่องทางสื่ออิเล็กทรอนิกส์ การพัฒนาเทศบาลนอกจากจะคำนึงถึงความเจริญด้านวัตถุ เช่น

-2-

โครงสร้างพื้นฐาน เป็นต้น จะต้องคำนึงถึงปัญหาสิ่งแวดล้อมที่อาจจะส่งผลกระทบต่อชุมชนและยึดหลักการบริหารกิจการบ้านเมืองที่ดี การขับเคลื่อนการพัฒนาต้องสอดคล้องกับยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายของกระทรวงมหาดไทย แผนพัฒนาจังหวัดลำปาง แผนพัฒนาอำเภอ แผนพัฒนาท้องถิ่น แผนการจัดซื้อจัดจ้างและแผนปฏิบัติการป้องกันการทุจริต เพื่อให้การบริหารงบประมาณของเทศบาลตำบลทุ่งผึ้ง ซึ่งมีอยู่อย่างจำกัดสามารถแก้ไขปัญหาของประชาชนได้สอดคล้องกับความต้องการและเกิดความคุ้มค่ามากที่สุด ทั้งนี้ ในการบริหารงานของเทศบาลจะต้องเป็นไปตามหน้าที่และอำนาจที่บัญญัติในรัฐธรรมนูญแห่งราชอาณาจักรไทย พุทธศักราช 2560 พระราชบัญญัติเทศบาล พ.ศ. 2496 พระราชกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และกฎหมายอื่นที่บัญญัติไว้ให้เป็นหน้าที่และอำนาจของเทศบาลตำบล เพื่อให้นโยบายของกระผมเป็นรูปธรรมและสอดคล้องกับนโยบายที่ได้หาเสียงไว้ก่อนการเลือกตั้ง และกระผมขอเรียนว่าการดำเนินนโยบายของกระผมทุกด้านจะขึ้นอยู่ภายใต้หลักธรรมาภิบาล  มีความโปร่งใส ตรวจสอบได้  มีประสิทธิภาพเกิดประสิทธิผล และมีความคุ้มค่าเป็นไปตามเจตนารมณ์และความต้องการของพี่น้องชาวตำบลทุ่งผึ้งอย่างแท้จริง จึงกำหนดนโยบายการบริหารงาน ดังนี้

**1. ด้านโครงสร้างพื้นฐาน**

1.1 ส่งเสริม สนับสนุน ก่อสร้าง ปรับปรุง ซ่อมแซม ถนน รางระบายน้ำ สะพาน ถนนสายหลักของชุมชน ให้มีมาตรฐาน และครอบคลุมทุกหมู่บ้าน

1.2 ส่งเสริม สนับสนุนการขยายเขตไฟฟ้า ไฟฟ้าสาธารณะ ให้ครอบคลุมทุกหมู่บ้าน

1.3 ดูแล รักษา ซ่อมแซม ไฟฟ้าตามถนน ตรอก ซอย ให้มีความสว่าง ประชาชนได้รับความปลอดภัยในชีวิตและทรัพย์สิน

1.4 ส่งเสริม สนับสนุนการก่อสร้างระบบประปาภูเขา ประปาหมู่บ้าน เหมือง ฝาย แหล่งน้ำเพื่อการเกษตร โดยผ่านกระบวนการความร่วมมือระดับชุมชน หมู่บ้าน และทุกภาคส่วน ให้ทุกครัวเรือนมีน้ำใช้ในการอุปโภค บริโภค อย่างเพียงพอทุกครัวเรือน

-3-

1.5 ส่งเสริม สนับสนุนก่อสร้างฝาย ลำเหมือง คลองส่งน้ำ ท่อลอดเหลี่ยม รางระบายน้ำ ให้ครอบคลุมทุกหมู่บ้าน

1.6 ส่งเสริมให้มีน้ำดื่ม น้ำใช้ น้ำเพื่อการเกษตรให้พอเพียงและทั่วถึงทุกหมู่บ้าน

**2. ด้านเศรษฐกิจ**

2.1 ส่งเสริมความเข้มแข็งด้านเศรษฐกิจชุมชนท้องถิ่นตามแนวเศรษฐกิจพอเพียง

2.2 ส่งเสริมให้ตำบลทุ่งผึ้งมีแหล่งท่องเที่ยวโดยการพัฒนาแหล่งท่องเที่ยวเชิงธรรมชาติและพัฒนาสิ่งแวดล้อมตามวิถีแห่งธรรมชาติและแหล่งท่องเที่ยวที่จัดทำขึ้นเอง

2.3 ส่งเสริมอาชีพเกษตรกรรมและอาชีพเสริม เพื่อพัฒนารายได้ของครัวเรือน

2.4 พัฒนาและส่งเสริมกลุ่มอาชีพในพื้นที่ตำบลทุ่งผึ้ง

2.5 ส่งเสริมการพัฒนาตลาดชุมชน และส่งเสริมสินค้าในชุมชน

2.6 พัฒนาและส่งเสริมผลิตผล และผลิตภัณฑ์ท้องถิ่น

2.7 ส่งเสริม สนับสนุนการท่องเที่ยว พัฒนาแหล่งท่องเที่ยวในชุมชน

2.8 ส่งเสริมและพัฒนาอาชีพ ที่เหมาะสมกับสภาวะท้องถิ่นปัจจุบันตามหลักปรัชญาเศรษฐกิจพอเพียง

2.9 ส่งเสริมการแปรรูปผลผลิต สนับสนุนงานสหกรณ์ การออม ธนาคารชุมชน

**3. ด้านการศึกษา**

3.1 ส่งเสริมสนับสนุนการพัฒนาทางการศึกษาศูนย์พัฒนาเด็กเล็กเทศบาลตำบลทุ่งผึ้ง  ส่งเสริมให้นักเรียนศูนย์พัฒนาเด็กเล็กเทศบาลตำบลทุ่งผึ้งมีความพร้อมทางอารมณ์  และความพร้อมทางวิชาการที่จะสามารถศึกษาในระดับต่อไปอย่างมีคุณภาพ จัดสรรงบประมาณที่เพียงพอในด้านการสนับสนุนวัสดุ สื่อการ

เรียนการสอนที่เพียงพอ  รวมถึงอาหารเสริม(นม)  อาหารกลางวันให้เพียงพอให้กับโรงเรียนที่อยู่ในเขตเทศบาล  และศูนย์พัฒนาเด็กเล็กเทศบาลตำบลทุ่งผึ้ง

3.2 ส่งเสริมกระบวนการศึกษาวิจัย และการจัดการความรู้ ตามศักยภาพทางภูมิปัญญาท้องถิ่น

3.3 ส่งเสริม สนับสนุนการศึกษาแก่โรงเรียนในพื้นที่ตำบลทุ่งผึ้ง

3.4 พัฒนาศูนย์เด็กเล็กในเขตเทศบาลตำบลทุ่งผึ้งให้ทันสมัย ปลอดภัย เป็นที่ไว้วางใจของผู้ปกครองที่นำบุตรหลานไปฝากเลี้ยง

-4-

**4. ด้านศาสนาและวัฒนธรรมประเพณี**

4.1 สนับสนุนและส่งเสริมด้านศาสนา ศิลปวัฒนธรรม ประเพณี  ตามวิถีของชุมชน

4.2  อนุรักษ์วัฒนธรรมและประเพณีท้องถิ่น

4.3 ทำนุบำรุงศาสนา ศาสนสถาน ขนบธรรมเนียมประเพณีวัฒนธรรมท้องถิ่น

4.4 ส่งเสริมฟื้นฟู อนุรักษ์ศิลปวัฒนธรรม จารีตประเพณี

**5. ด้านสังคม สวัสดิการ และคุณภาพชีวิต**

5.1 ส่งเสริมและสนับสนุนสวัสดิการงานสงเคราะห์ กิจกรรม ผู้สูงอายุ ผู้พิการ ผู้ป่วยเอดส์ ผู้ด้อยโอกาส ผู้ป่วย สตรี แม่และเด็ก

5.2  ให้การคุ้มครองและส่งเสริมการจัดสวัสดิการทางสังคมที่เหมาะสมแก่ผู้สูงอายุ และผู้พิการ    โดยการสนับสนุนการบริการจ่ายเบี้ยยังชีพผู้สูงอายุและผู้พิการให้ได้รับความสะดวก

5.3 ส่งเสริมและสนับสนุนกลุ่มสวัสดิการพัฒนาสังคม ทั้งในชุมชนและนอกพื้นที่

5.4 ส่งเสริมคุณธรรม จริยธรรม การสร้างวินัย การเสียสละในการร่วมคิดร่วมทำกิจกรรมของชุมชนทุกชุมชน  สร้างความสามัคคีปรองดองของประชาชนในชุมชน

5.5 ส่งเสริมการจัดทำแผนพัฒนาชุมชนให้เป็นมาตรฐาน และต่อเนื่อง  ส่งเสริมให้ประชาชนในชุมชนร่วมคิด ร่วมทำ  ร่วมกำหนดแนวทางการพัฒนาชุมชนของตนเอง เพื่อแก้ปัญหาให้ตรงประเด็น  มีทิศทางในการพัฒนาชุมชน สร้างชุมชนให้เป็นเมืองน่าอยู่ อีกทั้ง เป็นการสร้างความร่วมมือร่วมใจ  และสร้างความสามัคคีระหว่างประชาชนในชุมชน

5.5 ส่งเสริม สนับสนุนสวัสดิการกิจกรรม อปพร. อสม. ตำรวจบ้าน ผู้นำชุมชน กลุ่มแม่บ้าน และกลุ่มอาชีพในชุมชน

5.6 เสริมสร้างความพึงพอใจในการบริการสาธารณะ

**6. ด้านการป้องกันและบรรเทาสาธารณภัยและความสงบเรียบร้อย**

6.1 ส่งเสริมสนับสนุนศูนย์ป้องกันและบรรเทาสาธารณภัย (ปภ.)ให้มีประสิทธิภาพ

6.2 ส่งเสริมสนับสนุนเครือข่าย อาสาสมัครป้องกันและบรรเทาสาธารณภัยฝ่ายพลเรือน (อปพร.)

6.3 ส่งเสริมและสนับสนุนงานป้องกันและบรรเทาสาธารณภัยให้มีประสิทธิภาพ

6.4 สนับสนุนอุปกรณ์ การเตรียมความพร้อมตามแผนเฝ้าระวัง “ทีมงานกู้ภัย”

-5-

6.5 ส่งเสริม สนับสนุนเครือข่าย บริการประชาชนเพื่อชีวิตและทรัพย์สิน ร่วมกับองค์กรต่างๆ ในพื้นที่และนอกพื้นที่

6.6 สนับสนุนงานป้องกันและภัยพิบัติ อุบัติภัยต่างๆ “อย่างครบวงจร”

**7. ด้านการสาธารณสุข และสุขภาพ**

7.1 สนับสนุนกองทุนหลักประกันสังคม

7.2 ส่งเสริมและพัฒนาการกีฬา/นันทนาการและการแข่งขันกีฬาในระดับต่างๆ

7.3 ก่อสร้าง ปรับปรุงสถานที่ออกกำลังกาย ลานกีฬาชุมชน และสนามกีฬาประจำตำบล

7.4 ร่วมสนับสนุนงานป้องกันและระวังโรคต่างๆในพื้นที่

7.5 ส่งเสริมสนับสนุน ครุภัณฑ์ทางการแพทย์

**8. ด้านสิ่งแวดล้อมและทรัพยากรธรรมชาติ**

8.1 ส่งเสริมสนับสนุนการบริหารจัดการขยะ สิ่งปฏิกูล มูลสัตว์ ปรับปรุงภูมิทัศน์ พัฒนางานสาธารณสุขให้ได้มาตรฐาน ถูกสุขลักษณะ

8.2 ส่งเสริมสนับสนุนการอนุรักษ์ฟื้นฟูทรัพยากรธรรมชาติและสิ่งแวดล้อม (ที่ดิน/ที่สาธารณะ/ดิน/น้ำ/แหล่งน้ำ/ป่า ฯลฯ)

8.3 ส่งเสริมพัฒนางานการท่องเที่ยวและกีฬา และปรับปรุงภูมิทัศน์ในเขตพื้นที่เทศบาล

8.4 ส่งเสริมสนับสนุนการป้องกันและควบคุมไฟป่า หมอกควัน การรณรงค์ลดภาวะโลกร้อน

8.5 ส่งเสริม สนับสนุนการจัดทำปุ๋ยชีวภาพ และการพัฒนาพลังงานทางเลือก-ทดแทน

**9. ด้านการบริหารจัดการ การเมืองและการปกครอง**

9.1 ใช้หลักธรรมมาภิบาล การบริหารกิจการบ้านเมืองที่ดีในองค์กรให้สอดคล้องตามยุทธศาสตร์การพัฒนาของอำเภอ จังหวัด และระดับประเทศ

9.2 นำระบบคุณธรรมในการบริหาร ให้ข้าราชการ พนักงานลูกจ้าง มีความมั่นคง ก้าวหน้าในหน้าที่การงาน ใช้ความรู้ความสามารถเพื่อพัฒนาองค์กร ให้มีประสิทธิภาพมากขึ้นและคำนึงถึงผลประโยชน์ของประชาชนเป็นหลัก

9.3 ให้ประชาชนมีส่วนร่วมในการจัดทำแผนพัฒนาท้องถิ่น เพื่อเป็นแนวทางการจัดสรรงบประมาณให้ชุมชนต่างๆอย่างเสมอภาค ประชาชนมีส่วนร่วมในการตรวจสอบ

-6-

การใช้จ่ายงบประมาณ เพื่อให้เกิดความโปร่งใส ประหยัด คุ้มค่า และเกิดประโยชน์สูงสุดแก่ประชาชน

9.4 จัดศูนย์บริการรับแจ้งให้การช่วยเหลือฉุกเฉินและข้อร้องเรียนต่างๆ ตลอด 24 ชั่วโมง

จะเห็นได้ว่าทุกนโยบายในการบริหารงานของเทศบาลตำบลทุ่งผึ้ง ในช่วงระยะเวลา 4 ปี ต่อจากนี้ไป กระผมได้พิจารณาจากกรอบหน้าที่และอำนาจตามกฎหมายที่ให้อำนาจเทศบาลตำบลและพิจารณาจากกรอบงบประมาณของเทศบาลตำบลทุ่งผึ้ง เพื่อให้นโยบายสามารถนำไปปฏิบัติได้จริงและเกิดประโยชน์สุขต่อประชาชนในเขตเทศบาลตำบลทุ่งผึ้ง

กระผมขอขอบคุณทุกท่านที่ร่วมรับฟังคำแถลงนโยบายการบริหารงานเทศบาลตำบลทุ่งผึ้งของกระผมในครั้งนี้ และขอบคุณพี่น้องประชาชนในเขตเทศบาลตำบลทุ่งผึ้งที่กรุณามอบความไว้วางใจให้กระผมปฏิบัติหน้าที่ในตำแหน่งนายกเทศมนตรีตำบลทุ่งผึ้งอีกครั้ง ขอบคุณครับ

นายถวิล กุญชร

นายกเทศมนตรีตำบลทุ่งผึ้ง